Τας κεμπάπ με σάλτσα ξινόμηλων
Υπέροχο τας κεμπάπ με ιδιαίτερη σάλτσα απο ξινόμηλα και κρασί.
1 κιλό μοσχαρίσια σπάλα, σε κύβους 3 εκ., 2 ξερά κρεμμύδια, χοντροτριμμένα, 3 σκελίδες σκόρδο, λιωμένες, 3 μεγάλα ξινόμηλα, χοντροτριμμένα, 100 ml λευκό, ξηρό κρασί, 420 γρ. (1 κονσέρβα) ολόκληρα ντοματάκια κονσέρβας, πολτοποιημένα στον πολυκόφτη, 2 φύλλα δάφνης, 80 ml ελαιόλαδο, αλάτι, φρεσκοτριμμένο πιπέρι
Σε μια φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε το κρέας για 3-4 λεπτά, μέχρι να ροδίσει.Προσθέτουμε το κρεμμύδι, το σκόρδο και συνεχίζουμε το σοτάρισμα για άλλα 2-3 λεπτά.Ρίχνουμε το κρασί και αφήνουμε 2-3 λεπτά, να εξατμιστεί το αλκοόλ.Προσθέτουμε τα μήλα και όλα τα υπόλοιπα υλικά, αλατοπιπερώνουμε και ρίχνουμε τόσο ζεστό νερό ώστε να καλύψει όλα τα υλικά.Μετριάζουμε τη φωτιά, μισοσκεπάζουμε την κατσαρόλα και μαγειρεύουμε για 40-45 λεπτά ή μέχρι να μαλακώσουν καλά όλα τα υλικά και να δέσει η σάλτσα.
Κρασί,Μήλο,Μοσχάρι,Ντομάτα